पाएं अपने शहर की ताज़ा ख़बरें और फ्री ई-पेपरडाउनलोड करें
ब्रह्मपुर में लॉकडाउन के नियमों का पालन नहीं करने वाले तीन दुकानो को सीओ प्रियंका कुमारी ने सील कर दिया। बताते चलें कि सरकार द्वारा कोरोनावायरस के तेजी से बढ़ते हुए संक्रमण के मद्देनजर अत्यावश्यक सेवाओ को छोड़कर सम्पूर्ण लाकडाउन लगाया गया है। किराना की दुकान 11 बजे तक एवं दवा की दुकान को छोड़कर बाकी सभी दुकानों को बंद रखना है। सूचना लाउडस्पीकर से पूरे बाजार में किया गया था साथ ही ब्रह्मपुर थाना प्रांगण में थानाध्यक्ष की उपस्थिति में सभी व्यवसायिक लोगों के साथ बैठक कर सूचित किया जा चुका है। सभी सूचनाएं प्राप्त होने के उपरांत भी ब्रह्मपुर बाजार में प्रतिदिन चोरी चुपके कपड़ा की दुकानो को खोला जा रहा है।बाहर से तो शटर बन्द है लेकिन अंदर ग्राहकों की भीड़ है। इसी क्रम में कपड़े की दो एवं सौंदर्य प्रसाधन की एक दुकाने सम्पूर्ण लॉकडाउन की धज्जियां उड़ाते हुए खुली पाई गई जिसको सीओ प्रियंका कुमारी के द्वारा कार्रवाई करते हुए सील कर दिया गया। सीओ ने बताया कि अगर दुकानदार सरकारी आदेश का पालन नही करेंगे तो उनपर जुर्माना लगाने के साथ जेल भी भेजा जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn